钦定古今图书集成/明伦汇编/官常典/第648卷 > 祖述
## 钦定古今图书集成/明伦汇编/官常典/第648卷 > 祖述

按《苏州府志》：“述字尚贤，宣德时人。以福建参政左迁
嘉定县令。悉心民隐，每朔望必集父老谘询邑中利
害。又建议以邑之边徼，田啮于海，额赋无从出，宜蠲
岁办漕艘若干，民苦督责不支，多窜徙者，宜罢。奏上，
皆报可。境内之水为潮汐所淤，禾比不登，六年间次
第尽疏。时簿朱诚有廉名，为奸黠吏所诬夺官，特为”
奏雪，而擒治诬者。故僚属竞劝，俗用丕变焉。